[{"text_idx": "#000002", "text": "Beth ydych chi am ei ennill o astudio\u2019r MA Addysg Genedlaethol (Cymru)?Y modiwlau ADY a Dylunio\u2019r Cwricwlwm oedd y modiwlau cyntaf a ddaliodd fy sylw yn fawr ac rwy\u2019n teimlo\u2019n angerddol i\u2019w harchwilio. Roeddwn hefyd eisiau ymestyn fy addysg uwch a bod yn fodel ro\u0302l i\u2019m plant. Yn y Cwricwlwm i Gymru, rydym yn dysgu\u2019r plant i fod yn \u201cddysgwyr gydol oes\u201d ac i fod yn \u201cddinasyddion gweithgar yn ein cymunedau\u201d a pha ffordd well o osod esiampl i\u2019r plant fy mod yn dal i ddysgu pethau newydd, yn mwynhau ac ymrwymo fy hun i fod yn well. Mae fy ysgol wedi bod yn hynod gefnogol ac wedi bod yn galonogol iawn i mi barhau ag addysg uwch, gan ddangos eto sut mae ysgolion yn sefydliadau dysgu i bawb, nid y plant yn unig."}, {"text_idx": "#000003", "text": "Beth yw\u2019r uchafbwyntiau ar yr MA hyd yn hyn?Roeddwn i\u2019n gwybod bod astudio fy MA Addysg yng Nghymru yn hanfodol gan fy mod am ganolbwyntio ar agwedd ADY y cwrs ac roedd fy holl fodiwlau o fewn fy Meistri yn canolbwyntio ar y diwygiad ADY newydd yng Nghymru, yn rhannu ac archwilio am y diwygiad newydd a sut mae\u2019n cael ei weithredu o fewn ysgolion ar lefel leol a chenedlaethol. Credaf fod hyn yn hanfodol i ymarferwyr yng Nghymru gael y wybodaeth ddiweddaraf am y diwygiadau a\u2019r amcanion cenedlaethol gan ei fod yn golygu bod y dysgu a\u2019r aseiniadau yn bwrpasol, yn fuddiol i mi fy hun a\u2019r dysgwyr yn fy nosbarth, fel y gallaf archwilio a defnyddio\u2019r arfer ar waith."}, {"text_idx": "#000004", "text": "Rwy\u2019n mwynhau\u2019r siaradwyr gwadd yn ystod dyddiau\u2019r gynhadledd yr MA. Rwyf wrth fy modd yn cael arbenigwyr ADY ac AAA yn bresennol yn y sesiynau, i ateb ein cwestiynau a rhannu eu profiad a\u2019u harbenigedd. Mae\u2019r gweithwyr proffesiynol hyn yn gynrychiolwyr byd-eang o\u2019r meysydd dysgu ac rwy\u2019n cael fy ysbrydoli ganddyn nhw. Mae\u2019n anrhydedd eu bod yn cael ateb ein cwestiynau a rhoi eu cyngor a\u2019u syniadau i ni."}, {"text_idx": "#000005", "text": "Rwy\u2019n hoffi cael y cyfle i rannu profiadau a syniadau gydag ymarferwyr eraill o bob cefndir a gyrfa sy\u2019n gallu rhannu eu harbenigedd. Roeddwn i eisiau ymestyn fy addysg uwch i fod yn fodel ro\u0302l i\u2019m dysgwyr. Rwy\u2019n mwynhau archwilio strategaethau a rhannu strategaethau gydag athrawon eraill ledled Cymru i rannu pa arferion a wnawn yn yr ystafell ddosbarth."}, {"text_idx": "#000006", "text": "Sut brofiad oedd astudio a gweithio\u2019n llawn amser fel athro?Fel arfer byddaf yn neilltuo dwy noson yr wythnos i ddal i fyny ar ddarlleniadau, darlithoedd neu waith aseiniad. Mae\u2019n well cadw\u2019n drefnus ac aros ar y felin draed! Rwy\u2019n hoffi astudio pwnc ac yna dod i\u2019w weld ar waith yn yr ystafell ddosbarth. . Er enghraifft, caniataodd un modiwl i mi archwilio \u201cYstafelloedd Cynhwysol\u201d a mwynheais archwilio\u2019r strategaethau hyn a rhannu strategaethau gydag athrawon eraill ledled Cymru, a rhannu\u2019r arferion a wnawn yn yr ystafelloedd dosbarth."}, {"text_idx": "#000007", "text": "Beth ydych chi wedi dysgu a fydd yn eich helpu yn yr ystafell ddosbarth?Mae\u2019r cwrs hwn wedi creu llinell ymholiad ar gyfer fy nyheadau ADY. Rwy\u2019n credu bod ADY mor bwysig, yn enwedig mewn addysg ac mewn cymdeithas ar hyn o bryd ac mae cael modiwlau penodol sy\u2019n darparu ar gyfer archwilio ac astudio\u2019r pwnc hwn wedi gwneud i mi archwilio fy arddulliau a\u2019m strategaethau addysgeg fy hun."}, {"text_idx": "#000008", "text": "Edrychais ar gyrsiau a cyflwynwyd ceisiadau am gyrsiau MA mewn gwahanol sefydliadau cyn gael manylion"}]